
Projekteerimistingimuste määramine valgusmastide ja õhuliini paigaldamiseks.
( Välisvalgustuse projekteerimine
 Rahu tn.53 garaažidest kuni avariiväljalaske siibrini)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:

1. Määrata projekteerimistingimused välisvalgustuse ehitusprojekti koostamiseks Rahu tn.53 garaažidest kuni avariiväljalaske siibrini.                    
	1. ÜLDANDMED



	1.1  Tellija                                           
	AS Narva Vesi
Kulgu tn.4, 20104 Narva

	1.2  Asukoht                                         
	Narva linn,

Rahu tn.53 garaažidest kuni avariiväljalaske siibrini projekteeritav välisvalgustus
Maakasutuse sihtotstarve:
väikeelamumaa.

	1.3  Lähteülesanne on kehtiv                
	2 aastat alates otsuse jõustumisest.

	1.4  Lähteülesande koostamise alus     

1.4.1 Projekteerimistingimuste taotlus 
         15.03.06.a avaldus nr.313/1-11 
         Aleksei Voronov- juhatuse liige 
1.4.2 Ehitusseadus

1.4.3 Eestis kehtivad normatiivid, EPN.


	2. PROJEKTEERIMISE EESMÄRK




2.1 Projekti koostamise eesmärgiks on välisvalgustuse projekteerimine Rahu tn.53 garaažidest kuni avariiväljalaske siibrini.
	3.  ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.4 Projekt peab olema heaks kiidetud kõigi seadusega ettenähtud juhtudel.

3.5 Ehitusprojekt koostada vastavalt Eesti standardile EVS 811:2002

3.6 Projekteerida vastavalt Eesti Projekteerimisnormidele EPN 17 „Linnatänavad. Tehnovõrgud ja rajatised”.
3.7 Esitada töödekorraldamise projekt.
	4. ARHITEKTUURSED JA LINNAEHITUSLIKUD TINGIMUSED


4.1 Valgustimastide vahekaugus piki teed: normikohane.
4.2 Valgustimastide kaugus sõidutee äärekivist: normikohane.
4.3 Valgustimastide enamlevinud kõrgus: 8, 10 või 12 m. 
4.4 Elektriliini minimaalne kõrgus tee pinnast: normikohane.
4.5 Tehnovõrkude ja mastide vundamendiosade vaheline minimaalne kuja: normikohane.
4.6 Näha ette kõigi olemasolevate tehnovõrkude korrasolek ja kaitse.
4.7 Asendiplaan: näidata olemasolevad ja kavandatavad tehnovõrgud.
4.8 Projekti mahus näha ette ehitustööde käigus rikutud katete ja haljastuse taastamine.
4.9 Esitada põhitööde mahtude aruanne, materjalide tellimisspetsifikatsioonid, kaabli skeem.
	5. INSENERTEHNILISED ERITINGIMUSED



5.1 Eriosadele taotleda tehnilised tingimused ja projektid kooskõlastada vastavate võrguvaldajatega.
5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. KOOSKÕLASTUSED




6.1 Ida-Virumaa Päästeteenistus Narva Komando.
6.2 Valgustimastide alla jäävad maa-omanikud.

6.3 Narva Linnavalitsuse Arhitektuuri- ja Linnaplaneerimise Amet.

2. Korraldus jõustub seadusega ettenähtud korras.


3. Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär


        *Märkus:

                           Taotlejale on selgitatud Ehitusseaduse (RT I 2002, 47, 297 ) nõuded:
                   1.     Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

                                         omaniku loata ehitada „.

                   2.     Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises

                                   omandis oleva ehitise korral peavad kasutusloa taotluse esitama ehitise omanikud ühiselt“.

